Lesbianouriezh politikel - Wikipedia

# Lesbianouriezh politikel

### Diwar Wikipedia, an holloueziadur digor

| Tabut termenadurezh Implijet e vez nevezc'herioù er pennad-mañ bet krouet a-ratozh. Peuliesañ ne vezont ket kavet er geriadurioù pe evit abegoù teknikel resis ne glot ket an termenoù-se dre ret gant an termenoù boutin..)

Studioù ar rev

Pennadoù all
Rev
Studioù ar rev
Revelezh
Benouriezh
Maouezouriezh
Gourouriezh
Lesbianouriezh politikel
Disrannouriezh lesbianadel
Disrannouriezh venourel
Benouriezh radikal

Gwelit ivez
Porched ar revelezh denel

Al lesbianouriezh politikel a zo ur redenn benourel, ledanoc'h evit an disrannouriezh lesbianadel.

Hervez al lesbianouriezh politikel e vez dibabet pe e c'hell bezañ dibabet gant pep hini he zuadur pe e duadur reizhel ha diwar-se e kelenn ez eo pozitivel al lesbianelezh evit ar maouezed hag a c'hell dibab chom hep kaout pratikoù ha darempredoù arallrevel.

Krouet e oa an ideologezh-se er penn-kentañ er bloavezhioù 1970 p'en em disrannas ur strolladig maouezed e Leeds (Rouantelezh-Unanet) diouzh an darn vrasañ eus al luskad benevelour hag a sache war-du dielfennadurioù sokialour evit kompren abegoù mac'homerezh ar maouezed er gevredigezh. Gant ar strollad nevez, avat, anvet Benevelourezed Dispac'hel ("Revolutionary Feminists") e veze taget kentoc'h ar c'houred.

Unan eus pennoù al luskad-se a oa Sheila Jeffreys hag a zo chomet fiel d'ar mennozhioù se hiziv c'hoazh hag a sav a-enep d'an deorienn queer war digarez e talvez da guzhat kudennoù ar maouezed duindan tem ar revelezh, dreist-holl hini ar baotred heñvelrevel hervezi.

Embannet e oa bet gant ar strolladig un destenn anvet Lesbianouriezh politikel - Perak sevel a-enep d'an arallrevelezh ("Political Lesbianism - the Case Against Heterosexuality"). Enni e veze displeget perak e kedent e tlefe ar maouezed chom kaout kaout darempredoù reizhel gant goured a-benn gallout tizhout o dishualerezh.

Mont war wanaat a reas teorienn al lesbianouriezh politikel da geñver ar bloavezhioù 1980 rak kalz luzietoc'h e oa deuet da vezañ dielfenandurioù ar venevelouriezh, o terc'hel kont eus meur a elfenn, evel da skwer ar ouenn, ha kroget e voe un eil prantad ("benevelouriezh an eil houlenn") ha ne veze ket gwelet ken evel ur stourm eeun etre gouered ha merc'hed hepmuiken.

## [kemmañ] Levrioù

Sheila Jeffreys:

- "Débander la théorie queer"
- "Beauty and Misogyny: Harmful Cultural Practices in the West"
- "The Lesbian Heresy"

## [kemmañ] Gwelet ivez

- Lesbianelezh
- Heñvelrevelezh
- Benouriezh
- Disrannouriezh lesbianadel

| Porched ar revelezh denel – Adkavit pennadoù Wikipedia a denn d'ar revelezh.

Adtapet diwar "http://br.wikipedia.org../../../l/e/s/Lesbianouriezh_politikel.html"

Rummadoù ar bajenn: Revelezh | LGBT | Benouriezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- English